Siiski ei saa me Euroopa maakohtadesse tagasi pöörduda. Prantsusmaal võis 60-70 aastat tagasi kuulda antiikse meloodiaga lauldud suurepäraseid laule. Tänapäeval on Hispaanias, Itaalias, Kreekas, vahest ehk ka kusagil Šveitsi kõrvalistes paikades või Põhja-Iirimaal -- kus kodanlik linnakultuur pole veel täielikult maakultuuri kõrvale tõrjunud -- suudetud säilitada antiiksete helide liikumist ja osatakse laulda muinasaegsete traditsioonide moel. Tegemist on siis kuulamise, võrdlemise ja mõistmiseprotsessiga -- mis toetub kõige hiljem IX, X ja XI sajandi neumadega (3) ülestähendatud käsikirjadele - ning oskusega neid uut moodi kuulata ning neile uute võimalustega läheneda.